**Mwongozo wa somo**

**Misingi ya Kitheolojia**

**Moduli ya Tano: Kanisa**

**Maelekezo:** Kila mwongozo wa somo umegawanyika katika sehemu ndogo na kupewa muda kulingana na mada iliyojadiliwa katika kila moduli.Kila mgawanyo umebeba vipengele viwili muhimu: **Mpangilio wa kunakili Maarifa yatokanayo na somo** , na **maswali ya kutafakari**. Unapashwa kutumia **mpangilio wa kunakili maarifa yatokanayo na somo** wakati unapotaza video za masomo, kisha kujibu **maswali ya kutafakari** ilikujiandaa na jaribio la moduli husika. Kwa maelezo zaidi kuhusu njia bora ya kutumia mwongozo wa somo, rejea maelezo muhimu ya awali kuhusu wajibu wa mwanafunzi. Aidha hakikisha unatunza miongozo ya somo kwani ni nyenzo muhimu itakayokusaidia kujiandaa na mtihani wa mwisho wa kozi hii.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Mpangilio wa kunakili maarifa yatokanayo na somo kwa Dakika ya 0:00 – 31:51**

Utangulizi

I. Vikwazo

A. Agano la Kale

B. Yesu

C. Vidokezo

**MASWALI YA KUTAFAKARI**

1. Eleza maana ya “kanisa.” Toa maana ya neno la Kiyunani “ekklesia” (nukuu ya Kiswahili).

2. Imani ya Mitume humaanisha nini isemapo, “naamini kanisa…”Fafanua.

3. Eleza uhusiano uliopo kati ya watu wa Mungu wa Agano la Kale na watu wa Mungu wa Agano Jipya, kwa mujibu wa somo hili.

4. Kanisa lilianza lini, kwa mujibu wa somo hili?

5. Hakikisha kwamba unaelewa maudhui yaliyomo katika mafungu yafuatayo ya Biblia:

1 Petro 2:9

Mathayo 16:18

2 Wakorintho 13:5

Mathayo 28:19

6. Fafanua mifano miwili iliyotumika katika Warumi 11:16 kuwakilisha uhusiano kati ya taifa la Israeli la Agano la Kale na Kanisa la Agano Jipya, likijumuisha Watu wa Mataifa waaminio. Fafanua madokezo ya mstari huu kwa ajili ya kuelewa uhusiano kati ya taifa la Israeli la Agano la Kale na Kanisa la Agano Jipya.

7. Fafanua maoni ya Yesu katika Mathayo 18:17, na yanatufundisha nini kuhusu kanisa?

8. Eleza fundisho la somo hili kuhusu matumizi ya sheria ya Agano la Kale leo.

**Mpangilio wa kunakili maarifa yatokanayo na somo kwa Dakika ya 31:52 - 51:59**

II. Takatifu

A. Maana

B. Watu

1. Kanisa Linaloonekana

2. Kanisa Lisiloonekana

**MASWALI YA KUTAFAKARI**

1. Eleza maana tofauti za neno “takatifu” kama lilivyotumika katika Biblia.

2. Neno gani ni mzizi wa Kiyunani wa neno “takatifu”? Neno la mzizi la Kiebrania?.

3. Eleza tofauti kati ya kanisa “linaloonekana” na kanisa “lisiloonekana.”

4. Inamaanisha nini kuwa ndani ya agano? Je, watu wote walioko kwenye agano wameokolewa?

5. Kwa mantiki gani Imani ya Mitume hutumia neno “takatifu” kulihusu kanisa?

6. Je, somo linatafasiri vipi Waebrania 10:29?

7. Hakikisha unaelewa maudhui yaliyomo katika mafungu yafuatayo ya Biblia:

Isaya 6:3-7

1 Wakorintho 7:14

Waebrania 10:29

**Mpangilio wa kunakili maarifa yatokanayo na somo kwa Dakika ya 52:00 - 1:14:54**

III. Katoliki

A. Maana

B. Kanisa Katoliki Linaloonekana

C. Kanisa Katoliki Lisiloonekana

1. Mwokozi Mmoja

2. Dini Moja

**MASWALI YA KUTAFAKARI**

1. Neno “Katoliki” humaanisha nini katika muktadha wa Imani ya Mitume?

2. Katika isimu ya lugha, lipi ni chimbuko la neno “katoliki”?

3. Cyprian alilielewaje neno “katoliki” (katika karne ya tatu B.K.)?

4. Tukio gani muhimu lilitokea katika Kanisa katika mwaka 1054 B.K.?

5. Makanisa ya Kiprotestanti yalielewaje “ukatoliki” wa kanisa katika kipindi cha Matengenezo?

6. Zipi zilikuwa alama tatu za Kanisa la kweli, kwa mujibu wa John Knox?

7. Somo linaeleza nini juu ya maana ya “Kanisa Katoliki lisiloonekana”?

8. Somo hili linafundisha nini juu wafuasi wa dini zingine zisizokuwa za Kikristo?

9. Je, somo hili linafundisha nini kuhusu uwezekano wa wokovu kupatikana nje ya kanisa linaloonekana?

**Mpangilio wa kunakili maarifa yatokanayo na somo kwa Dakika ya 1:14:55 – 1:38:22**

IV. Ushirika

A. Kanisa Linaloonekana

1. Njia za Neema

2. Karama za Rohoni

3. Vitu

B. Kanisa Lisiloonekana

1. Muungano na Kristo

2. Muungano na Wakristo

Hitimisho

**MASWALI YA KUTAFAKARI**

1. Nini maana ya neno la Kiyunani “Koinonia” ambalo limefasiriwa “ushirika”?

2. “Njia za Neema” ni zipi?

3. Kwa mujibu wa somo hili, nani hushiriki katika karama za kiroho?

4. Kwa Mujibu wa Clement, baadhi ya Wakristo wa kale walifanya nini ili kuwapa fedha maskini?

5. Inamaanisha nini kuwa “ndani ya Kristo”?

6. Yohana 17:22-23, inatoa ujumbe gani?